મનુભાઈ પંચોળી : તેં મારા સાહિત્યનો સારી પેઠે અભ્યાસ કર્યો છે અને સંસ્થાઓ પણ જોઈ તેના પરથી સમજી શકી હોઈશ કે મારે મન શિક્ષણ અને કેળવણી મનુષ્યના વિચારો ઘડનાર અને જીવન બદલનાર હોવા જોઈએ. કેળવણીમાં મારી નિષ્ઠા નાનાભાઈ ભટ્ટને કારણે, પણ કેળવણીનો માનવીય ચહેરો એ મારા પર ગાંધી વિચારના પ્રભાવનું પરિણામ છે. મારું ઇતિહાસનું અધ્યયન સાચા જીવનની ખોજના વૈષ્વિક પરિપેક્ષ્યને કારણે – તે એને લગતા સાહિત્યમાં પણ એ જ પ્રતિબિંબિત થાય છે. જેવા કેળવણી વિષયક વિચારો તેવું જ તેને અનુષાંગિક સાહિત્ય – કેમ કે બંને માનવ ઘડતરના સાધનો. શ્રમનું મહત્ત્વ અને શોષણ વિહીન સમાજ રચના કરવા જેવી શિક્ષણ સંસ્થા ઊભી કરી તેવો જ સંદેશ કેળવણી વિષયક સાહિત્ય અને ‘કોડિયું’ તથા ‘સ્વરાજધર્મ’ જેવાં સામયિકો દ્વારા આપ્યો એ પણ તું જોઈ જજે તો ખ્યાલ આવશે.